Anders Behring Breivik
Andersas Beringas Breivikas (norv. Anders Behring Breivik;  (g. 1979 m. vasario 13 d.) – norvegas, prisipažinęs 2011 metų teroro išpuolių, kurių metu žuvo 77 žmonės, organizavimu ir vykdymu. Iš pradžių policija manė, kad nusikaltėlis veikė vienas, bet neatmetė galimybės, kad jis turėjo bendrininkų. Įtariamojo apklausos metu, Breivikas tvirtino, kad kitos dvi ekstremistinės grupuotės pagelbėjo jam organizuojant nusikaltimą. Dėl šio fakto, vykstant tyrimui, pareigūnai laikė Breiviką įkalinę vienutėje be jokio ryšio su išoriniu pasauliu. Breiviko antimultikultūrinės ir radikalios dešiniųjų militarinės ideologijos yra išdėstytos jo paties parašytame 1 518 puslapių ilgio manifeste „2083 – Europos nepriklausomybės deklaracija” (angl. 2083 – A European Declaration of Independence), kurį Breivikas pasirašė anglizuotu slapyvardžiu – Andrew Berwick. Policijos pranešimuose įtariamasis aprašomas kaip ultraradikalų ekstremistas ir islamofobas bei krikščionių fundamentalistas.